लिस्‍ट में 21वीं रैंक पाने वाली नीरजा सेठी आईटी कन्‍सल्टिंग और आउटसोर्सिंग कंपनी सिंटेल की वाइस प्रेसीडेंट हैं। नीरजा ने अपने पति भरत देसाई के साथ मिलकर 1980 में अमेरिका के मिशीगन राज्‍य स्थित ट्रॉय शहर के छोटे से अपार्टमेंट में इस कंपनी की शुरुअता की थी। तब मात्र 2 हजार डॉलर की पूंजी से शुरू की गई कंपनी ने 2017 में 92.4 करोड़ डॉलर का रेवेन्‍यू हासिल किया। कंपनी के पास मौजूदा समय में 23 हजार कर्मचारी हैं। इसमें से 80 फीसदी कर्मचारी भारत में हैं।